
BUCUTI & TARA TA INICIA CAMPAÑA DI 
CONSCIENTISACION DI PRESION DI TAIRA 


Evento di inflacion ta stimula chauffeur pa spaar placa 


EAGLE BEACH, Aruba — Jan. 22, 
2024 — Bucuti & Tara Beach Resort, 
Aruba ta drecha caminda pa un 
futuro mas berde y mas sigur riba 
careteranan di Aruba. Dia 11 di 
januari, 2024, e resort a organisa 
un evento di conscientisacion pa 
controla presion di taira di auto. 
E iniciativa a logra reuni personal 
y miembronan di comunidad 
mientras a atende 29 vehiculo. 
Di nan, solamente cuatro, of 
sea 14%, tabatin tairanan yena 
corectamente. Pa e resto di 86%, 
e control a duna garantia cu 
e taira di nan vehiculo tabata 
corectamento yena, y cu sigur ta 
trece cune varios beneficio. 

Den esfuerso pa mehora seguridad 
riba caminda, reduci emision 
di carbon, y promove eficiencia 
di combustibel, Bucuti & Tara 
a organisa e evento aki pa pone 
enfasis riba e importancia critico 
di mantene presion optimal di 
tairanan di bo vehiculo. E evento 
a trata temanan clave relaciona cu 
tairanan cu no ta yena suficiente 
y nan impacto riba siguridad, 
consumo di combustibel, y medio 
ambiente. 


Inflacion pa seguridad. 


Taira cual tin e aire adecuadamente 
lo evita e molester di tin un taira 
flat. E beneficio di e evento di 
E prome y unico hotel certifica 
como carbon-neutral den Caribe, 
pa conscientisacion di presion di 
taira. 


e Maneho mas eficiente den 
consumo di combustibel. 
Vehiculonan tin menos resistencia 
di recorido ora cu nan tairanan 
ta yena cu aire na e nivelnan 
di presion recomenda. Motor 
di e vehiculo e ora no mester 
traha asina duru pa move , cu ta 
conduci na mehora eficiencia di 
combustibel. Como resultado, ta 
consumi menos combustibel y ta 
dispidi menos emicion di carbon 
na atmosfera, resultando den un 
imprenta di carbon reduci. 

e Nabegando pa un horizonte mas 
berde. Mas leu cu e taira ariba 
su mes, e iniciativa ta trata di 
pone menos peso riba e planeta. 
E evento a curasha mantencion 
regular di taira pa prolonga e uo 
mas largo. Haciendo esaki, na 


s 


BUCUTI 


BEACH RESORT" ARUBA 


final, ta spaar chauffeurnan placa 
y ta reduci e impacto ambiental 
desfaborabel di crea y deshasi 
di tairanan. Pa fabrica tairanan 
nobo, ta necesario usa recursonan 
natural manera plastic natural 
y azeta. Manteniendo e presion 
di taira optimo, chauffeurnan ta 
reduci e frecuencia di cambio di 
taira, indirectamente conservando 
e resursonan aki y minimalisando 
e impacto ambiental relaciona cu e 
produccion di taira. 

e Cambiando pa seguridad 
personal. Poniendo enfasis riba e 
papel crucial cu presion corecto di 
taira ta hunga pa sigura stabilidad 
di e vehiculo, traccion, y capacidad 
di brake, reduciendo asina e riesgo 
di accident cu por resulta den 


DADA. 


SÍ 


de 


TARA 


leshonan y hasta perdida di bida. 
Tene Duro pa futuro 


E iniciativa di conscientisacion 
riba presion di taira di Bucuti 8z 
Tara tabata un esfuerso holistico 
pa cuido di vehiculo. E ta pa 
promove conscientisation tocante 
sostenibilidad ambiental, y alabes 
anima e chauffeurnan pa tene na 
cuenta e impacto amplio di nan 
actonan riba e planeta y pa ta 
conciente di nan propio seguridad. 
Learn more by visiting Bucuti.com 


IMAGES & VIDEOS 

Additional nature preserve images 
located in this Dropbox folder. 
Images and videos are located in 
this private media gallery. 

ADRONICIA 


Diasabra anochi polis di frontera a stroba 4 persona habla hispana di aborda e vuelo di 
Wingo pa bandona Aruba 2 pa bao influencia y e otro 2nan pa ladronicia pasobra nan ta 
envolvi den e trampa di gaña cumpra celular y manera e haye den su man ela core bay. 

HULANDA TA RETIRA FOR DI CONCURSO DI MISS 
UNIVERSO E AÑA AKI NA MEXICO 


Miss Holland lo no bai 
e competensia di Miss 
Universo e aña aki. E 
delegacion hulandes a 
disidí di retira awor cu 
e organisacion prinsipal 
tailandés a bende 50% di 
accion cu un compania 
mexicano. 


Debí na e acuerdo nobo, un 
gran parti di empleadonan 
di e cede na New York 
a wordo retira y a ser 
remplasa. 

“Nos no tin ningun 
contacto na e momento aki. 
Tur e personanan cu nos 
semper tabatin contacto 
a bay”, e director di Miss 


Durante conferencia di 
prensa, Minister Endy 
Croes a elabora riba 
Weganan Interinsular 
2024 cu ta inicia fin 
di luna aki na Aruba. 
Weganan Interinsular ta e 
competencianan deportivo 
escolar entre e islanan 
Aruba, Boneiro y Curaçao. 
Na 2022, Minister Endy 
Croes hunto cu Minister 
di Enseñansa, Ciencia, 
Cultura y Deporte di 
Curaçao Sr. Sithree van 
Heydoorn y diputado di 


MEGA PEUS 


Holland, Monica van Ee, 
a bisa na e agencia di 
noticia ANP. 


“Mi no ta manda ningun 
hende sin garantia, 
pasobra nos mester ta 100 
porciento sigur cu tur costa 
organisa correctamente.” 
P'esei, den bon consulta, a 
disidí pa salta por lo menos 
e siguiente competensia di 
Miss Universo na Mexico. 
Ta posibel cu lo manda 
un otro Miss Holland den 
futuro. 

“Nos ta warda riba 
contacto, pero e mester 
duna un bon sentimiento, 
naturalmente.” 


Lo tin un evento di Miss 
Hulanda e siguiente luna. 
E ganadora ta sigui Rikkie 


Kollé. 

E compania tailandés 
JKN Global Group, ku 
actualmente ta dirigí e 


Minister Endy Croes: 
WEGANAN INTERINSULAR 2024 TA TUMA LUGA NA 
ARUBA DI 29 DI FEBRUARI PA 3 DI MAART PROXIMO 


Infrastructura y Deporte 
di Boneiro e tempo ey 
Sr. James Kroon a firma 
un acuerdo pa reinicia 
Weganan Interinsular 
despues di shete (7) aña. 


Na 2023 Weganan 
Interinsular a reinicia 
bek cu seis (6) disciplina 
y e competencia tabata 
exitoso. E aña aki pa di 
dos (2) aña consecutivo 
Weganan Interinsular ta 
tuma luga y a aumenta 
di (seis) 6 pa (nuebe) 


Awo cu 2 florin mas, bo por gana e MEGA 


9 disciplina. Weganan 
Interinsular ta inicia na 
Aruba di 29 di februari pa 
3 di maart den e disciplina 
di trefbal di mucha muhe, 
dam y ahedres. Despues 
di esaki, Weganan 
Interinsular lo continua 
na Boneiro di 14 pa 17 di 
maart, unda cu e mucha- y 
hobennan lo participa den 
e disciplina di basketball di 
mucha homber, aquatlon 
y futbol di mucha muhe. 
E clausura lo tuma luga 
na Curacao di 11 pa 14 di 


april, unda cu e scolnan lo 
participa den e disciplina 
di basketball, y atletismo y 
volleyball. 


Na luna di december 
ultimo, a lansa e logo nobo 
di Weganan Interinsular 
(WD y e logo ta hopi 
popular na e islanan. Pa 
conclui, Minister Endy 
Croes ta desea tur scol 
cu ta participa den e 
competencia di Weganan 
Interinsular 2024 hopi 
exito. Cu deseo, dedicacion, 

Organisacion di Miss 
Universo, a bende 50% di 
e accion na un compania 
mexicano. 


determinacion y disciplina 
ta logra! 


6 @ 


HUNGA AWO 


© 
© 
e) 


DIAMARS 20 FEBRUARI 2024 


SO 


PAG. 4 


GEOFFREY WEVER: ARUBA INVESTMENT SUMMIT 2024 
LO BUSCA PA ATRAE INVERSIONISTA HULANDES 


Durante un conferencia 
di prensa dialuna mainta, 
Minister di  Asuntonan 
Economico, Geoffrey 
Wever, ta anuncia cu e 
Aruba Investment Summit 
2024 lo tuma lugar na 
Den Haag, Hulanda, riba 
dia 21 di maart proximo. 
E obhetivo principal di 
e summit ta pa presenta 
Aruba como e destinacion 
di inversion principal 
den Caribe y pa destaca 
e oportunidadnan cu nos 
isla tin pa ofrece. 


Minister Wever a subraya e 
importancia di promociona 
Aruba como un destinacion 
di inversion atractivo, y a 
gradici tur esnan involucra 
pa nan esfuersonan pa 
haci e Aruba Investment 
Summit 2024 un 
realidad. AIS 2024 ta un 
esfuerso conhunto entre e 
Representacion di Hulanda 
na Aruba, VNO, Camera di 
Comercio di Aruba, Aruba 
Huis, y organisa pa unidad 
ARINA di Departamento 


CUENTA DI BANCO PA HACI PAGO DI 
ABONNEMENT ONLINE 


Accountname: Sunmax Printers 


Adres: Sta. Cruz 110 Bank: RBC 
Account number: 77 00000 100152447 


BRIYANDO FUERTE + TRECIENDO CLARIDAD 


di Asuntonan Economico. 


E summit lo inclui 
discusionnan riba 
oportunidadnan di 


inversion den area di 
sostenibilidad, cual riba su 
mes ta transcede diferente 
industria. Tambe lo focus 
riba oportunidadnan pa 
Oranjestad y San Nicolas 
manera gastronomia, real 
estate, entertenimiento y 
mas. 


Promocion extensivo pa 
e evento lo ser haci riba 
diferente plataforma di 
media, cu enfoke special 
riba inversionista potencial 
for di Hulanda y cercania. 


Organisacion y maneho di 
registracionnan pa eevento 
ta sera maneha pa ARINA. 
Lo presenta oportunidad 
pa comerciante y 
interesadonan participa 
tanto cara-a-cara, como 
tambe e opcion pa atende 
virtualmente via Microsoft 
Teams. 
Pa mas informacion y 
detayenan tocante e Aruba 
Investment Summit 2024, 
por tuma contacto cu e 
Ministerio di Asuntonan 
Economico of bishita nan 
website oficial di www. 
investinaruba.com 


Minister Geoffrey Wever 


kier a gradici tur esnan 
cu ta bai haci e Aruba 
Investment Summit 
2024 un realidad. Sr. 
Vincent Storimans, 
Plaatsvervangend 
Vertegenwoordiger van 
Nederland in Aruba 
(VNO); Sr. Diederik 
Kemmerling, presidente 
di Camara di Comercio di 
Aruba; Sr. Ady Thijsen, nos 
Minister Plenipotenciario 
na Den Haag y e ekipo di 
Aruba Huis; Sra. Maria 
Pita-Dijkhoff y, directora 
di Departamento di 
Asuntonan Economico y 
su team di ARINA, Zuleika 
Quant y Bryan Lenzinger. 

Conseho di minister a 
ricibi un presentacion di 
Director di AZV, sr. Edwin 
Jacobs di e situacion 
financiero di AZV. A 
presenta e modelo cu 
ta yama “meerjaren 
financieel kader plan” 
como guia pa mantene 
e fondo di AZV uno 
sostenibel pa futuro. 

Den e presentacion ta 
demostra cu e instrumento 
akilo percura pa mantene e 
crecemento uno sostenibel 
y maneha e gastonan di 
fondo di cuido abou pa 
keda ofrece e seguro na e 


Minister Dangui Oduber 


CONSEHO DI MINISTER A RICIBI UN PRESENTACION 
DI MEERJAREN FINANCIEEL KADER PLAN PA 
MANTENE E FONDO DI AZV SOSTENIBEL 


aseguradonan pa añas cu 
ta bin. 


Aña pasa a sera un acuerdo 
di Zorgakkord den sector 
di cuido unda a subraya e 
necesidad y importancia di 
tin e meerjaren financieel 
kader, esaki ta un modelo 
cu ta pronostica e costonan 
di cuido te aña 2040, cual 
ta tuma na cuenta mas cu 
un total di 2,500 punto 
di atencion na momento 
cu ta calcula e entrada y 
gastonan di cuido. 


Minister Dangui Oduber 


a keda impresiona 
cu presentacion y ta 
sumamente optimista 
cu lo yega na un seguro 


sostenibel y reposonsabel historico pa Aruba y lo 


cu e instrument aki e  profesionalisa e manera di 
“meerjaren financieel financia cuido na Aruba. 
kader” cual ta algo 


DOS HOMBER DETENI; Y UN DAMA TRANSPORTA PA 
HOSPITAAL DESPUES DI PROBLEMA 


Tamarijn - Diasabra den 
oranan trempan di anochi 
polis a bay un adres na 


Tamarijn, unda cu un 
hende muhe a ricibi golpi. 
Na yegada di polisnan, 


nan a bin compronde 
kiko exactamente a 
sosode, unda cu un muhe 
probablemente a sufri un 
fractura na su brasa. Esaki 
tawata mester asistencia 
medico. 


Locual a sosode, tawata 
cu dos homber a haya 
problema cu otro, y un di 
e hombernan a dal casa 
di e muhe cu e baranca. E 
dama a bay para dilanti di 
su casa pa defende. 


E ora e baranca/piedra 
a dal e muhe; heridando 
e cu. Paramediconan cu 
a presenta na Tamarijn 
a haya ta necesario pa 
transport'e pa Hospitaal. 

Ambos homber a wordo 
deteni pa maltrato. Debi 
cu ora cu e homber a ripara 


pa 


herida su casa. 
Tur dos a entrega keho 
contra otro. 


cu su casa a wordo herida; 
a pasa man pa un hark y 
a maltrata e homber cu a 


QA,” 

PLEITO ENTRE BISIÑA A ESCALA TE NA HERIDA UN 
DAMA NA SU MAN Y 2 HOMBER A KEDA DETENI 


” EF 


£ 


informe di cu tin agresion di cu e lo tabata hortando e dama su man y a herida 
atuma lugar y tin un dama su coriente pero e lo a edama kibrando dede den 
herida. Mesora a manda bay cu un "hark" y e otro suman ytabata sangrando. 
mas patruya y tambe  bisiña lo a coy un piedra 
ambulans na e sitio. pa manda riba e homber Na yegada di e ambulans 
cu supuestamente lo tine nan a atende e dama y a 
Na yegada di e patruya "hark" pero e pareha di e transporte pa hospital, 
a bin compronde cu e  homber a bay hisa su man mientras polis a detene 
Diasabra anochi a drenta Paradera, mesora a dirigi homber cu a yega cas pae otro bisiña no manda ambos bisiña un pa bao 
informe di un problema un patruya na e sitio. Un bao influencia y a bay e piedra grandi pero esaki influencia y e otro pa 
entre bisiña na Tamarijn rato despues a drenta otro reclama su bisiña asunto a bay caba den direccion di agresion cu lesion. 


MINISTER MADURO A CONTESTA PREGUNTANAN DI 
STUDIANTENAN DI EPI SECTOR HOSPITALIDAD RIBA 
GOBERNACION CU TA TOCA FINANSA Y CULTURA NA ARUBA 


Cu masha placer Minister 
Maduro di Finansa y 
Cultura a reuni den e 
dianan aki cu 4 grupo 
di studiantenan di EPI 
Sector Hospitalidad cu 
den cuadro di un tarea 
pa e vak Burgerschap 
ta tene entrevista cu 
diferente minister. 
Tabata encuentronan 
masha ameno den cual 
Minister Maduro por a 
comparti informacion di 
gobernacion cu ta toca 
temanan financiero y 


tambe pa haya sa mas di 
e trabounan cu ta wordo  Pibla y conserva na Aruba. tur 4 grupo hopi exito cu 


haci pa cultura por wordo Minister Maduro ta desea nan tarea y nan estudio. 

Prome Minister Evelyn Wever-Croes: 


CONSEHO DI MINISTER A RICIBI PRESENTACION 
RIBA E SITUACIÓN FINANCIERO DI ALGEMENE 


ZIEKTEKOSTEN VERZEKERING (AZV) 


" Gobierno lo sigui lucha pa AZV tin e espacio financiero pa por sigui duna e bon cuido na e 
comunidad di Aruba" 


Diabierna ultimo, durante 
un reunion cu Algemene 
Ziektekosten Verzekering 
(AZV), Conseho di Minister 
a ricibi un presentacion 
di e departamento, pa 
asina haya un bista riba 


e situacion financiero 
di AZV. Prome Minister 


Evelyn  Wever-Croes a 
indica cu durante ereunion 
a bin dilanti e condicion cu 
Hulanda a pone durante 
e pandemia, pa corta 
Awg 60 miyon di AZV, 
pa asina Aruba por haya 
placa fia pa yuda esnan cu 
mas a wordo afecta pa e 


pandemia. E condicion aki 
a trece su consecuencianan 
den cuido di salud, pero a 
pone cu AZV a bay traha 
riba un modelo di con pa 
baha gastonan di cuido 
riba termino largo. Esaki 
sigur, teniendo na cuenta 
cu Aruba su poblacion 
ta enbeheciendo, y ta 
esnan mas halto di edad 
ta esunnan cu mas ta aci 
uzo di nos cuido medico, 
consecuentemente e 
gastonan ta sigui subi. 


E meta di Gobierno ta pa 
tin un fondo di AZV solido, 
pa asina por sigui brinda 


e cuido basico y provee e 
remedinan basico cu tin 
mester. Prome Minister 
a expresa cu e modelo 
financiero presenta pa 
AZV, proyectando con e 
gastonan ta bay ta, ta hopi 
impresionante. Tambe nan 
a duna mas informacion di 
e acuerdonan nobo cu nan 
ta cerando cu esnan cu ta 
duna e servicio medico 
pa asina garantisa un bon 
cuido di salud. 


Prome Minister a indica cu 
a base di e reunion aki lo 
sigui cu deliberacionnan 
cu Hulanda y CAft pa asina 


por yega na un protocol 
nobo entre Gobierno y 
AZV pa e siguiente añanan. 
Esaki lo trece claridad 
tanto pa Gobierno y AZV 
y na mes momento riba e 
posicion di Hulanda. 


"Mi ta gradici tur esnan 
cu ta labora na AZV pa e 
tremendo trabou cu nan a 
bin ta haciendo pa sigura 
cuido medico y Gobierno 
lo sigui lucha pa AZV tin e 
espacio financiero pa por 
sigui duna e bon cuido na 
e comunidad di Aruba", 
Prome Minister a expresa. 

: Dialuna mainta, durante 
Conferencia di Prensa 
di Gobierno di Aruba, 
Minister di Enseñansa 
y Deporte Endy Croes 
a trata e topico di Sport 
and Event Management. 
Manera ta conoci, den 
luna di november di aña 
2023, Minister Endy 
Croes a firma un acuerdo 
cu University of South 
Carolina pa brinda dies 
(10) persona di Aruba e 
oportunidad di sigui un 
estudio di Sport and Event 
Management riba nivel di 
Master. 


E personanan cu completa 
e estudio aki lo ricibi un 
certificado y lo por yuda 
e federacionnan deportivo 
organisa diferente proyecto 


Minister Endy Croes: 


E ESTUDIO DI SPORT AND EVENT MANAGEMENT 
DI UNIVERSITY OF SOUTH CAROLINA TA INICIA E 
PROME SIMAN DI MAART 


di turismo deportivo 
(sport tourism) aki na 
Aruba. Un team di tres (3) 
persona lo forma parti di e 
organisacion y lo yuda cu, 
entre otro, e peticion pa 
organisa evento, logistica, 
maneho di evento, skirbi 
rapport di evaluacion y 
relato financiero na final 
di e evento. E tabata un 
deseo y vision di Minister 
Endy Croes ta pa organisa 
un estudio riba nivel 
di Master di Sport and 
Event Management pa 
asina brinda comunidad e 
oportunidad pa organisa 
evento deportivo riba 
un nivel y standard 
internacional. Esaki sigur 
lo contribui den futuro 
na e vision di turismo 
deportivo. 


Minister Endy Croes a 
indica cu den e vision 
di turismo deportivo 
(sport tourism) ATA, 
AHATA, Lotto pa Deporte 
y Gobierno di Aruba a 
aloca fondo pa eventonan 
internacional deportivo. 


Minster Endy Croes a 
indica cu e ta desea di 
cuminsa cu dos (2) evento 
deportivo internacional 
pa aña. E estudio di Sport 
and Event Management ta 
inicia e prome siman di 
maart 2024 y lo ta parti 
den diferente seccion 


durante un periodo di 
seis (6) luna. Pues, esaki 
ta un gran proyecto cu 


lo brinda oportunidad 
pa siña lidera y organisa 
eventonan deportivo riba 
nivel internacional. 


INCLUSION DI HENDE MUHE NA ARUBA 


International 


Women's Day 


Dia 8 di Maart ta celebra 
dia Internacional di Hende 
Muhe. Dia internacional 
di Hende Muhe ta un 
celebracion global na unda 
ta celebra logro social, 
economico, cultural y 
politico di hende muhe. 
E fecha aki tambe ta 
un yamada di accion pa 


acelera igualidad pa hende 
muhe. E tema pa e aña aki 
ta: Inspira inclusion. 


En conexion cu celebracion 
di dia Internacional di 
Hende Muhe, Oficina 
Central di Estadistica 
(CBS) a scohe pa hasi un 
encuesta relata na e topico 
aki esta “Inclusion di hende 


muhe na Aruba”. E meta 
di e encuesta aki ta pa tin 
un bista di e inclusion di 
hende muhe na Aruba. 


E encuesta ta encera 
ponencianan tocante 
inclusion di hende muhe na 
Aruba riba diferente area 
manera den nan hogar, 
trabou, organisacionnan 
di boluntario, clubnan di 
deporte, institucionnan 
religioso (misa/iglesia), 
gobierno, medionan di 
comunicacion y medionan 
social. 


E encuesta ta disponibel 
den 4 idioma: Papiamento, 
Hulandes, Ingles y Spaño. 


Na comienso di e encuesta 
por scoge den cual idioma 
ta desea di completa e 
cuestionario. Tambe ta haci 
un par di pregunta tocante 
di e caracteristicanan di 
e persona cu ta contesta e 
preguntanan, manera por 
ehempel nan edad, pais di 
nacemento, nacionalidad, 
educacion di mas halto 
cu nan a completa y si e 
persona ta emplea. 

E encuesta aki lo ta uno 
completamente “online” 
y lo ta accessible pa tur 
persona di 15 aña of mas 
te cu 1 di maart 2024 
via e siguiente link: 
https: //www.dooblocawi. 
com/client/Survey. 


aspx?Ticket=AJgT84HG 


E link aki lo ta disponibel 
tambe riba nos Facebook: 
Central Bureau Statistics 


Aruba. 
Oficina Central di 
Estadistica ta pidi 


cooperacion di un y tur pa 
cu e encuesta “Inclusion di 
hende muhe na Aruba” pa 
asina tin un bista cual ta 
e Opinion di e comunidad 
di Aruba tocante e topico 
aki. Pa cualkier pregunta 
tocante e encuesta por 
tuma contacto cu CBS, 
durante oranan di oficina 
na 524-7433 of por manda 
un e-mail na cbs@setarnet. 
aw 

Diahuebs, 15 di februari 
2024, mi a asisti na 
apertura di e edificio nobo 
di Stichting Hunto. Sigur 
durante e anochi aki a keda 
accentua cu e logro aki ta 
uno masha significativo 
den lus di e meta principal 
pa haci cuido di salud 
mental accesibel, inclusivo 
y efectivo aki na Aruba. 
Desde 2017 cu mi a drenta 
Parlamento nos a bin ta 
duna problematicanan 
manera abuso di mucha, 
salud mental y e crisis 
social nacional nan debido 
atencion. Despues di a 
sinta cu stakeholders mas 
y mas bo ta realisa cu 
nos no por a warda mas y 
mester duna salud mental 
su debido atencion y trate 
como prioridad. Ya prome 
cu e pandemia a cuminsa 
traha riba e problematica 
aki. Lastimamente e 


Parlamentario Shailiny Tromp-Lee: 


STICHTING HUNTO HACIENDO CUIDO DI SALUD 
MENTAL MAS ACCESIBEL, INCLUSIVO Y EFECTIVO 


pandemia a tranca e 
proceso, pero asina mes a 


sigui traha. 

Banda cu salud mental 
ta haya e atencion 
necesario,  inversionnan 


importante a keda haci cu 
e meta primordial pa cu 
tratamentonan ta wordo 
duna mesora na adulto 
y mucha, y cu e lista di 
espera ta bira menos. 
E apertura di e edificio 
di Stichting HUNTO no 
solamente ta simbolisa e 
integracion fisico di locual 
ta psikiatria y tratamento 
di adiccion bou di un solo 
dak, perotambeta muestra 
di compromiso colectivo 
pa kibra e  bareranan 
existente pa cu esakinan. 


Durante di e charlanan 
nos por a scucha e 
trayecto largo y dificil cu 
a keda encamina pa logra 


crea Stichting HUNTO, 
logra traha riba e plan y 
eheccion di e edificio nobo 
y renobacion di Centro 
Colorado.Tur e logronan te 
cu awor a ser logra door di 
a uni forsa y traha hunto. 


Pesey mi kier gradici 
Gabinete Wever Croes I y 
II pa nan esfuerso pa pone 
e ser humano central. 
Tambe na Stichting Hunto 
den su totalidad cu a traha 
incansablemente pa yega 
te unda nan ta awe. Cu un 


solo meta: brinda yudansa, 
guia y sosten na esnan cu 
ta busca ayudo y yudanan 
tin e resiliencia necesario 
pa supera e desafionan di 
salud mental of di adiccion. 


Durante e actividad 
di apertura tabatin 
presentacion di e artista 
Levi Silvanie cu a comparti 
su testimonio cu e publico 
presente. Un testimonio di 
su lucha cu salud mental 
y tambe di su yiu muher. 


Pero con e mediante su arte 
awor ta brinda speransa y 
perspectiva na esnan cu ta 
lucha cu nan salud mental. 
Sigur su palabranan 
tabata impactante. Pesey 
mes, laga cada un di nos 
sea mas alerta, sea mas 
involucra. Brinda yudansa 
y sosten na esnan nos rond 
y cu ta luchando cu nan 
salud mental. Informa bo 
mes unda y con por brinda 
ayudo y sea e sosten of guia 
cu nan tin mester. 

E situacion ta mucho mas serio cu 
nosta pensa, maldad yinmoralidad 
a avansa den tur forma, y e forsa 
di libertinahe, cual ta e bida cu 
ta pone hende pensa cu tur cos 
por, tur cos mag, of ban purba, of 
tal hende tambe ta hacie, laga mi 
tambe hacie, tin e hubentud den su 
gara. 

Pa hopi tempo e asunto aki a wordo 
usa como defensa y wega politico, 
pero awor e asunto aki a bin bek 
den scochi di di mayor,caminda 
educacion di mucha mester 
cuminsa. 


No laga nos lubida cu sin Palabra 
di Dios ningun famia por wordo 
lanta den bon caminda , y esey nos 
tur por lesa den Hosea 4:6 y tene 
hopi bon cuenta cune. 

Pa largo tempo hende a purba 
di pone Dios un banda y haci 
cosnan riba nan mes , y hasta 
basa educacion di nan yuinan riba 
placa , idolatria y materialismo.Y 
e sistema di educacion mundial ta 


FORTALEZA PA FAMIA 


Scirbi pa Pastor Marcel Balootje. 


SOLAMENTE UNION.ORACION, Y EVANGELIO POR 
RESCATA NOS HUBENTUD 


remarca cu: 
1 pa 6 aña e Actitud di e mucha ta 
wordo forma. 

6-12 aña e mucha ta Custumbra na 
habito. 

12-18 aña e Karakter di e mucha ta 
wordo forma. 

Y tur esey ta den man di e mayor, 
tur esey tin cu wordo controla 
seriamente door di e mayor, e rol 
di mayor ta asina importante for 
di e momento cu e mucha nace. 


Na prome lugar e Actitud, ta hopi 
importante, pasobra asina cu e bay 
scol hende lo nota for di cual cas e 
a bini. 

Na di dos lugar habito, tur loke e 
ta haci, bon of mal custumber, si e 
ta slordig, si e ta cla pa bringa, of 
ta papia of imita locual e ta mira 
famia ta haci na cas, su respet, su 
vocabulario etc. 

Na di tres lugar karakter: e 
formacion di respet pa su mes 
y otronan. su forma di bisti, su 
interes den bienestar di su mes y 


otronan, su escoho di amistadnan, 
e balor, etica y moral cu e mester 
ta altura di dje. 

Pero si tur esakinan tuma lugar 
sin Palabra y presencia di Dios, 
e ta bira dificil pa e mucha por 
avansa den bondad, ora e sistema 
di mundo ta avansa den maldad 
diariamente. 


Mas duro e ta bira pa e mucha 
ora e mayor, bandona su 
responsabilidad como tata of 
mama, net den e temporada cu 
e mucha tin mas mester, cual ta 
e tres temporada nan cu nos e 
menciona mas ariba. 

Pesey ta masha importante, pa 
tur mayor aleha for di : Adulterio, 
Adiccion,Abuso y otro cosnan cu 
ta causa Abandono di hogar. 

Tur famia kibra tin un victima y 
esey ta e mucha. 

Ta recomendable na tur hoben pa 
tuma e palabra di Dios na serio 
pasobra e ta ladron cual ta e diabel 
ta bini solamente pa horta , mata y 


destrui.( Juan 10:10). 


Y no lubida cu Dios ta resisti e 
orguyosonan y ta duna gracia ma e 
humildenan (Pedro 5:5-7). 

No laga ningun hende menosprecia 
bo hubentud,ma mas bien den 
palabra, conducta, amor, fe y 
puresa, demostra bo mes di ta un 
ehempel pa esnan cu ta kere.( 1 
Timoteo 4:12) 


Ta ora pa oracion bolbe bek na tur 
scol, ta ora pa e palabra di Dios, 
cual ta e evangelio di reino di Dios 
wordo predica den cas, y na tur 
scol. 

E situacion cual nos hubentud 
ta pasando aden nan por wordo 
rescata solamente , cu Union den 
Famia, Oracion, y e Palabra di 
Dios mester wordo instrui na nan , 
pa asina nan por aleha di maldad. 
Sinceramente, Pastor Marcel 
Balootje. 


2 BIAHA A KITA BOTTER FOR DI LADRON DI RUM NA 
SUPERMERCADO NA PONTON 


Diadomingo atardi a | AR 


drenta informe di cu tin un 
homber burachi cu a purba 
horta boter di bebida 
alcoholico, mesora a dirigi 
un patruya na e sitio. Na 
yegada di e patruya a bin 
compronde cu ya e homber 
a cana bay pabao caba. 
E homber na 2 ocasion 
ela sconde e boter den su 
jockey pero e camara capte 
y e cahera a tacticamente a 
kita e boter for di dje. Djey 
ela purba un biaha mas 
pero como cu e cahera sa 
su modus operandi a bolbe 


kita e boter for di dje y ela 
cana bay. Polis a busca den 
vecindario pero no a logra 


topa cun'e. Tur dos ocasion 
ela purba horta Coconut 
Rum. 

Miembro Independiente di Parlamento: Rycond do Nascimento 


MEP MESTER PARA CU HULANDA PA COMBATI 
PATRONAHE POLITICO 19 DI FEBRUARI 2024 


MEP ta cobarde pa atende cu 
corupcion manera debe ser, ni 
cuanto Ricky Hoek ta purba tapa 
esaki. E motibonan ta obvio. MEP 
mester deal cu e echo cu POR a 
generatresinvetigacion penal. Caso 
Diamante a resulta den condena, 
caso Flamingo den e confesion di 
Hans Geerman y ta pinta preto pa 
Otmar. Solamente caso Kukwisa 
a termina den un sepot. Como 
cu MEP gusta grita “Dime con 
quién andas, y te diré quién eres” 
e amor entre POR y MEP mester 
ta doloroso awo. Ademas MEP 
mester deal cu e corupcion den su 
mesun seno, for di activistanan 
te na e integrantenan di mas 
importante. Vacuna-gate ta mustra 
cu despues cu Dangui a fix su 
campañadornan, nan a haci fiesta 
bendiendo prueba di vacuna den 
forma fraudulento. Caso Kwihi ta 
trata di comercio ilegal cu contract 
gubernamental, involucrando ex- 
ministernan Chris Romero y Eddie 
Briesen. Caso Tulipan ta trata di 
malversacion di placa, unda cu ex- 
polis y ex minister plenipotenciario 
Guillfred Besaril a biba na grandi, 
comiendo den restaurant caro riba 
custia di BBO. 


Como cu MEP no ta capaz pa 
sikiera evita corupcion den 
partido, e pretencion di MEP pa 
crea un pais liber di corupcion ta 
riduculo. MEP mes ta un riesgo 
di integridad. MEP su prome 


riesgo ta e ignorancia cu su 
parlementarionan y ministernan 
ta demostra. E prueba di nan 
ignorancia ta e frasenan cu nan 
ta uza pa papia di e problema: 
“integridad, nace bo ta nace cu 
ne”, “appel putri”, “esun cu faya 
mester sinta riba su blaar.” Ta 
comosifuera nan no a yega mas 
leu cu derde klas ora ta trata 
di integridad gubernamental 
y corupcion institucional. Nan 
no por reconoce un conflicto di 
interes y nan no sa nada encuanto 
un bon structura di governance. 
P'esey henter Aruba por mira cu 
nan ta incapaz di crea un cultura 
cu ta preveni corupcion den MEP 
mes. Ta simplemente imposibel 
pa kier elemina corupcion sin 
un maneho di riesgo. Loke ta 
crea corupcion structural no ta 
“appel putri”, sino e lodo putri di e 
patronahe politico di MEP y AVP. 
Ta hustamente e cultura corupto 
MEP no kier adresa y pesey nunca 
MEP por ta efectivo. 

Esey ta hiba nos na e texto di Ricky. 
Como cu Ricky no por debati 
riba e contenido, e kier ataca mi 
persona. E ta spera di atacha mi 
credibilidad, pa e no mester deal 
cu e patronahe politico den MEP. 
Asina Ricky ta core pa e berdad. 
E ta yama mi e mastermind, esun 
cu a prepara e plannan corupto 
di AVP. Si berdad Ricky ta kere 
cu mi a conseha Benny pa skirbi 
“dezerzijds akkoord” of Paul con 


pa bende ontheffing of Michelle 
Winklaar pa fix contract lucrativo, 
Ricky berdad mester core, pero 
pa duna aangitie na Ministerio 
Publico. 


Ademas Ricky su texto ta slap, 
y pesey papa Nel mester a bin 
apoy'e riba Facebook. Pero Nel 
mes ta cofundador di patronahe 
poltico y danki na patronahe 
politico awe Nel tin un caachi 
caachi extra den WEB. Pa 30 aña 
Nelnan a uza parlamentario como 
marioneta, transformando Staten 
den un stempelparlement. Nan a 
uza aparato gubernamental como 
cabay di campaña y despues di 30 
aña, mayoria di servicio di gobierno 
tabata pesimo. Djis puntra señora 


CAMBIA PERSPECTIVA 
TOCANTE OBESIDAD: 


SA BO NUMBER Y MIDI 
BO PESO 


Evelyn  Wever-Croes  pakico 
Hulanda kier Landspakket. Ta un 
berguensa cu awe Nel ta pretende 
di por contribui algo na Setar of na 
WEB, mientras cu Nel mes a yuda 
sabota sector semi-publico. Na aña 
2020 a sali un rapport Corporate 
Governance in Aruba cu ta mustra 
cu bao Henny, Nel y Mike tabatin 
un free for all den sector semi- 
publico. Esey ta pasa ora hende ta 
campaña “Aruba ta Berde”, “Aruba 
ta Geel”, lubidando e color real di 
nos bandera. 


MEP no ta gusta wordo yama 
cobarde, pero MEP tin miedo 
pa lucha contra patronahe 
politico. Berdad MEP no tin e 
forsa pa combati e sistema aki 
su so, pero hunto cu Hulanda si. 
Pesey MEP mester brasa RAti 
y acelera Landspakket, sin haci 
triki. Desmantela e sistema di 
nombramento poltico den Setar, 
RDA, WEB, Elmar y Utilities 
etc. Traha hunto cu Hulanda pa 
crea proceduranan cu ta combti 
corupcion. Intensiva e relacion 
cu Hulanda riba control penal y 
handhaving. Of MEP ta prefera di 
bay tras di Paul, Benny cu Otmar 
cu ta grita tur dia cu Hulanda ta 
mal hende y Ministerio Publico ta 
inhusto? Para hunto cu Hulanda 
pa combati patronahe politico 
ta simplemente un cuestion di 
curashi. 

BONAIRE HUMAN RIGHTS A ORGANISA KU EKSITO SU 
PROME SENA DI KARIDAT ANNUAL DI SAN VALENTINO 


Nos Ke Boneiru Bek 


Bonaire Human Rights 
Organization(BHRO) 
a organisa un sena di 
karidat di San Valentino 
konmovedor riba 
14 Februari ultimo, 
reuniendo sostenedornan 
I defensornan di derecho 
humano pa un anochi di 
filantropia I solidaridat. 
E evento, ku a wordu 
tene na e Teraza di e 
Residensia Ocean View 
di e Presidente di BHRO 
tabata tin komo obhetivo 
pa rekauda fondo I krea 
konsiensa pa e derechonan 
humano basiko di e pueblo 
di Boneiru. 


Ku asistensia pa mas ku 70 


partisipante, inkluyendo 
lidernan destaka di 
komunidat, aktivistanan 


I donantenan, e anochi 
tabata un selebrashon di 
kompashon I kompromiso 
pa derechonan humano. 
E invitadonan a disfruta 
di un sena gourmet di 
seis plato, entrenemiento 
ku musika live I diskurso 
inspirativo pa e presidente 
Sra Davika Bissessar Shaw 


Nos ke 
Bek Y 


I vise-presidente Sr James 
Finies 

“Nos ta enkanta ku e apoyo 
abrumador mustra pa e 
sosiedat multi kultural di 
Boneiru na nos sena di San 
Valentino”, Sra Bissessar 
di Bonaire Human Rights 
a bisa. E evento aki no 
solamente a rekauda fondo 
pa nos kausa pero tambe 
a fortalese nos komunidat 
su determinashon I 
kompromiso pa defende 
derechonan 1 dignidat di 
tur hende. 


Durante e evento e 
partisipantenan 

hanja oportunidat di 
presensia otorgamentu di 
rekonosementu presenta 
na Sra Zara Winklaar 
pa su kontribushon 
destaka pa e lucha di 
outodeterminashon di 
Boneiru. Ademas, na 
prinsipio di dezember, 
Bonaire Human Rights a 
honra Sr Elvis Braaf, Sr 
Izaak “Uz” Evertsz I Sr 
Richard “Rishi?” Pietersz 
komo rekonsementu 
pa nan dedikashon I 


logronan. 

Sr Finies a reafirma su 
kompromiso pa sigui lucha 
patursuidadano Boneriano 
den su aspirashon di su 


organisashon pa logra 
derechonan di e pueblo 
Boneirano 

Bonaire Human 
Rights ta ekstende su 
gradisimentu na tur ku 
a asisti, sponsornan, 
boluntarionan I 


simpatisantenan pa nan 
generosidat I dedikashon 
ku a hasi e sena di Karidat 
di San Valentino un eksito 
rotundo. Finalmente, nos 
ta gradisi Sra Marjolein 
Finies pa a prepara e 
kuminda di seis plato 
eksepshonal I Sra Arlene 
Finies pa e dekorashon 
inkreibel I bunita. Huntu, 
nos lo kontinua na defende 
derechonan humano I 


traha direkshon di un 
futuro kaminda tur hende 
lo wordu trata ku dignidat 
I respet. 

ARUBA BANK PATRONISADOR ORGUYOSO DI SV 
ESTRELLA DAMAS - YOUTH Y OPEN CLASS 


PRONOSTICO DI TEMPO VALIDO TE DIAMARS 
20 DI FEBRUARI 2024, 18:00 ORA 

-UN ALERTA PA BIENTU DURO TA KEDA NA 

VIGOR TE DIAMARS MAINTA 6'OR... 

-UN AVISO PA BOTO CHIKITO PA LAMA HABRI Y 

ESPECIALMENTE 

AREANAN CERCA DI COSTA OOST TE 

NOORDWEST LO KEDA NA VIGOR 

TE DIAMARS ATARDI 6'OR... 

TEMPO: 

AWE TARDI Y AWE NOCHI: PARCIALMENTE 

NUBLA Y SECO ie 

DEN MARDUGA 

NUBLA Y GENER 


TEMPERATURA MIN 

INDICE DI CALOR ( 

DI ORANAN DI MERD 

MODERA FOR DI 

NOORDOOST; 

FORSA 3 TE 4 (12 TE 30 KM 

DURANTE DI A 

POSIBLEMENTE FUERTE DEN RAFA 

DEN PROXIMO DIANAN LO BAITÍN UN AUMENTO 
LEVE 

AVISO/ AL] : 

UN AVISO PA BOTO CHIKITO TA NA VIGOR PA 
PARTINAN 

OOST TE NOORDWEST DI COSTA Y LAMA 
HABRI...E AVISO 

AKI LO WORDO CANCELA MAYAN ATARDI 6'OR. 
PARCIALMENTE NUBLA CU UN POSIBLE 
AWACERO PASAJERO. 

BIENTO LO TA FOR DI DIRECCION NOORDOOST 
TE OOST 

Y MODERA TE BASTA FUERTE TE FUERTE DEN 
RAFAGA. 

TEMPERATURA (GRADO CELSIUS) 

MAX / MIN LO TA: 32 / 27 

DEPARTAMENTO METEOROLOGICO ARUBA 
DIALUNA 19 DI FEBRUARI 2024 17:00 (21:00 UTC) 


19 di februari 2024 - 
Durante temporada di 
World Cup 2022, Aruba 
Bank a presenta un contest 
di Team Spirit, caminda 
ekiponan di futbol por a 
participa, pa gana y di e 
forma aki logra un uniform 
nobo pa nan ekipo. 


Diabierna ultimo, cu hopi 
orguyo den presencia di 
Stephanie Camacho, Sr. 
Marketing Officer, e ekipo 
di Damas di SV Estrella 
Youth, y SV Estrella Open 
Class, oficialmente ta 
bautisa nan uniform nobo. 


Nan por ta orguyoso di a 
logra esaki, y ta sumamente 
contento pa por sigui 
hunga y representa nan 
ekipo den aña 2024! 


Aruba Bank ta sigui aporta 
na deporte, y esaki ta un 
otro muestra di con Aruba 
Bank ta sigui duna e sosten 
pa nos hobennan den e 
caso aki e damas nan di SV 
Estrella por sigui practica 
nan deporte, awor den nan 
uniform nobo! 


Pabien SV Estrella 
Damas! 


ris isiin = WINNER 


New Uniform 2023 


(PIE 

Den un iniciativa pa 
inculca balornan di 
practicanan di agricultura 
sostenibel y importancia di 
siguridad di alimentacion 
den e siguiente generacion, 
Minister Arends a lansa un 
proyecto di agroforesteria 
nascolnan basicona Aruba. 
Diasabra 17 di Februari 
2024, boluntarionan, 
maestronan, y 
studiantenan a uni forsa 
pa prepara un hardin di 
alimentacionnaScolBasico 
Kudawecha, marcando e 
di dos instalacion exitoso 
dentro di e proyecto aki. 
E entusiasmo y esfuerso 
colectivo di comunidad 
a haci e evento uno 


Minister Ursell Arends: 


SCOL BASICO KUDAWECHA A HAYA SU HARDIN 
DI ALIMENTACION 


memorabel, demonstrando 
e potencial pa educacion 
ambiental colaborativo. 


E proyecto lo continua 
te cu juli unda lo evalua 
e siguiente etapa pa 
engrandece proyecto hunto 
cu Living Soil y Santa 
Rosa. E hardinnan aki no 
ta solamente un herment 
educativo, pero tambe ta 
sirbi como un empuhe 
pa muchanan haya e 
entusiasmo pa sigui planta 
na cas cu un mentalidad di 
provee pa nan mes. 


“Mi ta increiblemente 
orguyoso di e pasion y 
dedicacion cu mi ta mira 


den nos comunidad escolar 
y boluntarionan,”” segun 
Minister Ursell Arends, 
kende ta encarga cu Sector 
Primario. “E proyecto 
di  agroforesteria na 
scolnan basico ta un paso 
importante den e direccion 
di un Aruba mas saludabel 
y consciente. Hunto, nos ta 
sembrando e simianan pa 
un futuro mas sostenibel.” 


E exito di e proyecto 
te awor a ser logra den 
colaboracion cu Santa 
Rosa y Living Soil, hunto 
cu boluntarionan. Minister 
Arends ta extende un 
palabra di gradicimento 
na tur esnan cu a contribui 


A y 
“Lagrima y flor por seca, su recuerdonan y A 
tur loke E la haci pa nos lo keda graba pa 
semper den nos mente y curason. “Cerca 
Dios mi alma ta na paz di dje mi salbacion 


ta bini” Salmo 62:1 


=> 


Cu profundo tristesa den nos curason, pero agradecido 
na Señor pa tur locual e la haci y significa pa nos, nos ta 
anuncia cu a bay sosega den brasa di Señor, nos mama, 


Sra. Vda. Anna M 
Mihor conoci como “ Ina ” 
21 -11 - 1935 - 17 — 02 — 2024 
Viuda di Sr. Juan Octaviano “ Bito ” Croes 


ruman y tanta stima: 


aria Croes - Croes 


na e proyecto den cualkier 
forma. 

Ministerio di Naturalesa 
ta invita e comunidad 
pa uni bou di e proyecto 
di  agroforesteria na 
scolnan basico cu esfuerso 


continuo pa 
recursonan natural na 
un manera responsabel y 
educa nos muchanan riba 
e importancia di siguridad 
di alimentacion. 


uza nos 

ORACION DI DIA 


s y 
Un feliz siman yena di bendicion 
gracia, amor y paz di Señor. 
”Di berdad Mi ta bisa boso, tur loke boso a keda 
sin haci pa un di esnan di mas chikito aki, ta 
pa Mi boso a keda sin haci'e.” (Mateo 25,45) E 
Evangelio ta corda nos di e huicio final, ”ora 
e Yiu di hende yega den Su Gloria acompaña 
pa tur Su angelnan.” Hesus ta bisa nos tin cu 
duna di come, bebe, bisti... esaki ta resulta den 
obranan di amor, nos ta mira Cristo mes den nos 
prohimo. Iglesia tambe a responde na e yamada 
aki, pa medio di asistencia social. Den e tempo 
di Cuaresma, nos por prepara pa biba como un 
bon Catolico, nos tin cu duna e miho, te ora e ta 
haci dolor. Nos tin cu corda cu Cristo a bisa:”Mi 
ta cu boso te na fin di tempo”. E huicio final ta e 
berdad di fe, tempo pa husga bibo y morto! Cada 
un ta haya segun su obranan, bon of malo. Nos 
tin cu pidi Mama Maria pa e yuda nos den nos 
sirbishi na Hesus, cu ta den nos rumannan. No 
laga nos prepara pa e tempo aki so, pero lag'e 
perdura den e temponan cu lo bini, tur dia di 
nobo nos sigui cu e bon obranan. Oracion: Oh 
Señor, duna nos forsa pa sigui cu e bon obranan 
durante y despues di e tempo aki. Yuda nos 
pa ta generoso y duna di e suficiente cu Bo ta 
duna nos. Laga mi comparti e amor ricibi cu mi 
prohimo! Amen 


Publica serka nos anuncio di fayecimento di bo ser keri, S 


Nos tin 2 pakete pa ofrece; 


Pakete 1: Anuncio di fayecimento te día cu e defunto 
ser dera 
Gradicimento y invitashon pa misa pa 3 dia AFI 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 día 


Na Canal 22 ^x prome cu Noticiero 22 AN 400,90 


Pa mas informashon por tuma contacto cu oficina na 
3 585-9500 ofna 741-4554 


5 


PREPARACIÓN ENTUSIASMA PA 
WEGANAN INTERINSULAR 2024 
PA E DEPORTE DI SCHAKEN 


emocion ta aumentando 
segun nos ta acercando 
pa Weganan Interinsular 
2024 y e ekipo di schaken 
di Aruba no ta keda atras! 
Cu dedicacion y pasion nos 
atletanan ta drentando 


e fase final di 
preparacion, 


nan 
asegurando 
cu nan ta cla pa enfrenta e 
desafio cu ta spera nan. 


E sesionnan di 
entrenamento intensivo ta 
programa pa tuma lugar 
durante ultimo simannan 
prome cu e competencia 
marcando un momento 
crucial den e caminda 
pa exito. E atletanan lo 
beneficia di entrenamento 
especialisa na e siguiente 
fechanan y orario: diamars, 
20 y 27 di Februari, 5:30 
pm - 6:30 pm, Diasabra, 24 
di Februari, 1:30 pm - 3:00 
pm. 

E lugar pa e encuentronan 
aki lo ta na e Centro di 
Bario Dakota na unda e 


federacion di schakken tin 
un espacio adecuado pa 
cada atleta. 

Nos orguyo ta crece segun 
nos mira e dedicacion y 
esfuerso di cada miembro 
di e equipo. Bou e guia 
experto di e entrenadornan 
Carol Williams y Jose 
Pesqueira, nos atletanan 
di schaken ta desaroyando 


nan habilidadnan y 
estrategia di wega na 
un nivel impresionante. 
E combinacion di 
experiencia, pasion, y 


dedicacion ta formando 
un ekipo cu ta prepara pa 
sobresali. 


IBiSA ta hopi satisfecho 
cu e forma con conan 
ta bayendo y ta desea e 
ekipo di schaken lo miho 
durante nan preparacion. 
Nos ta convenci cu nan 
dedicacion y esfuerso lo 
traduci den prestacionnan 
extraordinario durante 
Weganan Interinsular 


2024 contra Bonaire y 
Curacao. 


E comunidad di Aruba ta 
keda invita pa apoya nos 
atletanan for di dia 209 
di februari te cu dia 3 di 
maart y na C. B. Dakota. 
Sigui nos na caminda p'e 
exito y celebra e espirito 
deportivo cu ta bibrando 
den cada entrenamento na 
caminda p'e competencia. 
Nos ta desea nos ekipo di 
schaken lo miho y ta conta 
cu nan pa eleva e nomber 
di Aruba den e Weganan 
Interinsular! 


Pa mas informacion y pa 
sigui e progreso di nos 
ekipo por nos pagina social 
di IBISA Aruba. 


Ban Aruba! Nos ta mas 
cu prepara pa enfrenta e 
desafio y demostra nos 
talento na e Weganan 
Interinsular 2024! 

DIAMARS 20 FEBRUARI 2024 


PARLAMENTARIO MARCO BERLIS A RICIBI 
CONTESTACION DI MINISTER RIBA “NO MORE HOTELS”: 


Entre 2009 cu 2017 Gabinete Eman I-II a duna green light pa 7000 camber extra! 


Dia 17 di October 2023 
Parlamentario Marco 
Berlis di fraccion di MEP 
a manda 20 pregunta 
riba e tema di “No More 
Hotels” pa Minister di 
Turismo y Salubridad 
Publico sr. Dangui Oduber. 
E contestacion a tarda un 
poco pa yega Parlamento, 
sinembargo minister 
di Turismo a duna un 
contestacion amplio pa 
asina brinda Parlamento di 
Aruba un bon perspectiva 
di e realidad actual. 
Pueblo merece pa ricibi 
informacion concreto y 
transparente for di su 
representantenan, sigur 
ora cu e tema tin di haci 
cu e cartera di mas di 90% 
di pueblo. Hotelnan ta 
dunadornan importante 
di trabao y ta aporta 
grandemente ne finanzas 
di miles di negoshi, 
famianan y nos pais. 
Algun di e preguntanan 
haci pa parlamentario 
Berlis na minister di 
Turismo. 

1. Minister, ta berdad cu 
gobierno di AVP den e 
periodo di 2009-2017 a 
duna hotelnan permiso 
pa construi mas o menos 


7000 mil camber aki na 
Aruba? 


e Contesta: E maneho 
pa cu permiso pa 
tereno ta resorta bou di 
Directie lnfrastructuur 
& Planning (DIP) cual ta 
cay bou di ministerio di 
infrastructura. Ministerio 
di turismo ta esun cu 
ta encarga cu e maneho 
di otorga permiso pa 
opera hotel. E pregunta 
menciona ariba a wordo 
dirigi na DIP y segun 
cifranan di DIP e gobierno 
di AVP durante e periodo 
di 2009-2017 a duna 
permiso y opcion pa traha 
mas o menos 7.000 camber 
di hotel, condominio y 
apartamento. 

2. Minister por bisa cuanto 
permiso Gabinete Mike 
Eman a duna exactamente 
pa traha mas hotel? 


e Contesta: Si, segun 
cifranan informacion 
ricibi for di DIP, AVP 


den e periodo di 2009 
pa 2017 a duna permiso 
y opcion pa traha mas 
o menos 7.000 camber 
di hotel, condominio y 
apartamento. Pa mas 
informacion por consulta 


e ROPV. 

3. Minister por informa 
Parlamento cual tabata 
e minister cu a otorga e 
permisonan pa construi 
mas hotel aki na Aruba 
durante di gobierno di 
Mike Eman? 

e Contesta: E minister di 
infrastructura di e tempo 
ey sr. Benny Zievinger, 
sosteni pa fraccion di AVP 
den parlamento. 

4. Minister por compara 
cuanto permiso a wordo 
duna pa traha hotel entre 
2009-2017 bao Gabinete 
di Mike Eman y durante 
e Gabinete Wever-Croes 
2017-2023? 

e Contesta: Gabinete 
Wever-Croes ta trahando 
te cu dia di awe pa mitiga e 
desaster laga atras door di 
Gabinete Mike Eman I y II 
y bahando lo mas posibel 
e cambernan cu no ta 
cumpli cu e condicionnan 
etcetera. Riba e plan di 
mitigacion, a logra reduci e 
cantidad di 7.000 camber 
pa 1.971 te cu 2025, y di 
2025- 2030: 1.357. 


5. Minister, durante 2009- 
2017 cu e permisonan 
aki pa hotelnan a sali 


N MRE HITEL 

publicamente, tabata tin 
algun protesta den pueblo 
pa no pone mas hotel? 

e Contesta: Di loke por 
tin den memoria, ningun 
gremio, fundacion of 
sindicato a protesta contra 
construccion di mas hotel 
durante e periodo 2009- 
2017. Tawata parce mas 
bien cu e tempo si tawata 
OK pa un gobierno otorga 
permiso pa construccion 
di mas di 7000 camber di 
hotel. E tempo ey no tawata 
tin protesta, no tawata tin 
cuestionamento, no tawata 
tin critica y mas bien 
tabata tin apoyo di parti 
media ambientalistanan 
pa construi mas hotel. 


Di e forma aki nos por wak 
claramente e realidad di 
pais Aruba riba e topico 
di “No More Hotels.” No 
ta nada straño tampoco 
cu AVP y Benny Sevinger 


i 
ES 


ta asina keto riba e tema, 
sabiendo con nan a deshaci 
durante nan gobernación 
cu e terenonan di nos pais. 
Ademas, kende a protesta 
di 2009-2017 durante 
di gobernacion di AVP 
contra e 7.000 cambernan 
aki? Ni un musca a bula e 
tempo ey! Pero nos por ta 
trankilo di wak claramente 
cu e gobierno aki a tuma 
e pasonan necesario pa 
mitiga e situacion y a baha 
e permisonan pa traha 
camber di 7000 pa 1.971, 
y pa 2025-2030 esaki lo 
baha te na 1.357. 


Si pueblo desea mas 
informacion di e articulo 
aki, contact mi na tel: 
528-4639 of email mi na: 
marco.berlisoparlamento. 
aw / Bo parlamentario y 
sirbidor di pueblo na bo 
ordo semper! 


